《和宦叔送往临川》
宋代·易士达

征衣何惜染尘埃，款段搜诗亦快哉。
百里亭长与亭短，一天云合复云开。
倾茅柴酒和馀粕，弹接{上四下离}巾去薄塺。
不是剡溪清兴尽，声声杜宇劝归来。

作者简介：易士达，又署寓言、涉趣（《全芳备祖》前集卷一）、幼学（《全芳备祖》后集卷一一）。有《松菊寓言》（《诗渊》），已佚。　易士达诗，据《全芳备祖》、《永乐大典》等书所录，编为一卷。